Paljud sakslased proovivad enne uut seadust minna üle õli- või gaasiküttele
#000003
Saksamaal rabelevad paljud inimesed, et minna enne kavandatavat kliimaseadust üle õli- või gaasiküttele, kuna seadus võib neid kütteviise piirata või lausa keelata.
#000004
Saksa valitsus plaanib kiita heaks seadust, mida on toetanud eriti keskkonnakaitsjad. Seadusesse kavandatakse punkti, mille kohaselt peab uuendatav küttesüsteem kasutama vähemalt 65 protsendi ulatuses taastuvenergiat.
#000005
See takistaks paljudel uue õli- või gaasikatelde soetamise.
#000006
Osa kavandatava kliimaseaduse üksikasjadest on veel ebaselged, kuid eluasemeomanikud on murelikud.
#000007
"Põhimõtteliselt ma toetan energia säästmist. Probleem on lihtsalt selles, et sellega ei saa ega tohi inimesi üle koormata," ütles Nordrhein-Westfaleni liidumaal Königswinteris elav 48-aastane Maike Biert.
#000008
Ta rääkis arvutustest, mis panid teda loobuma nii soojapumbast kui ka hübriidlahendusest nagu soojapumba ja gaasi ühendamine. "Selliste variantide kulud oleksid olnud 40 000 - 100 000 eurot. See oleks tähendanud meile laenu võtmist, me ei soovinud seda teha," märkis Biert.
#000009
Viimastel aastatel järsult kasvanud nõudlus soojapumpade järele on Saksamaal sel aastal langenud.
#000010
"Viimasel ajal peetud avalik arutelu on põhjustanud tarbijate seas palju ebakindlust," ütles Björn Schreinermacher Saksa Soojapumpade Liidust uudisteagentuurile AFP.
#000011
Seevastu õli- ja gaasikütte süsteemide nõudlus on tema sõnul olnud eriti tugev.
#000012
Saksamaal on energiaga seotud küsimused tekitanud sel aastakümnel niikuinii suuri pingeid. Riik otsustas loobuda tuumaenergiast juba enne Ukraina sõda, mis peatas või vähemalt jõuliselt vähendas energiaimporti Venemaalt.
#000013
Näiteks naaberriigis Prantsusmaal usutakse kindlalt tuumaenergiasse ning seal ollakse arvamusel, et Saksamaa tulistas energiaotsustega omale jalga.
#000014
Kavandatav Saksa kliimaseadus põhjustas hiljuti ägeda vaidluse riigi võimukoalitsioonis. Kriitikute sõnul mõjuvad uute süsteemide soetamise kulud eriti raskelt keskmise või väikese sissetulekuga majapidamistele.
#000015
Taastuvenergiat on kaitsenud ja nõudnud praeguses valitsuses olevad rohelised. Vastu on aga kõige ägedemalt Vabad Demokraadid (FDP).
#000016
Automatiseeritud raielubade süsteem tuleb ümber teha
#000052